CELEX: 62018CN0069
Language: et
Date: 2018-02-01 00:00:00
Title: Kohtuasi C-69/18: 1. veebruaril 2018 esitatud hagi – Euroopa Komisjon versus Sloveenia Vabariik

30.4.2018   
            
            
               ET
            
            
               Euroopa Liidu Teataja
            
            
               C 152/13
            
         1. veebruaril 2018 esitatud hagi – Euroopa Komisjon versus Sloveenia Vabariik
   (Kohtuasi C-69/18)
   (2018/C 152/14)
   Kohtumenetluse keel: sloveeni
   
      Pooled
   
   
      Hageja: Euroopa Komisjon (esindajad: H. Støvlbæk, G. von Rintelen, M. Žebre)
   
      Kostja: Sloveenia Vabariik
   
      Hageja nõuded
   
   Komisjon palub Euroopa Kohtul:
   
               —
            
            
               tuvastada, et kuna Sloveenia Vabariik ei ole hiljemalt 17. juuniks 2016 vastu võtnud Euroopa Parlamendi ja nõukogu Euroopa Parlamendi ja nõukogu 16. aprilli 2014. aasta direktiivi 2014/56/EL, millega muudetakse direktiivi 2006/43/EÜ, mis käsitleb raamatupidamise aastaaruannete ja konsolideeritud raamatupidamise aastaaruannete kohustuslikku auditit, täitmiseks vajalike õigus- ja haldusnorme või vähemalt ei ole komisjoni neist teavitanud, siis on ta rikkunud nimetatud direktiivi artiklist 2 tulenevaid kohustusi;
            
         
               —
            
            
               määrata Sloveenia Vabariigile ELTL artikli 260 lõike 3 alusel sunniraha 7 986,60 eurot iga päeva kohta alates käesolevas kohtuasjas tehtava kohtuotsuse kuulutamisest;
            
         
               —
            
            
               mõista kohtukulud välja Sloveenia Vabariigilt.
            
         
      Väited ja peamised argumendid
   
   Euroopa Parlamendi ja nõukogu 16. aprilli 2014. aasta direktiivi 2014/56/EL, millega muudetakse direktiivi 2006/43/EÜ, mis käsitleb raamatupidamise aastaaruannete ja konsolideeritud raamatupidamise aastaaruannete kohustuslikku auditit, artikli 2 kohaselt pidi Sloveenia Vabariik jõustama direktiivi täitmiseks vajalikud õigusnormid hiljemalt 17. juuniks 2016. Kuna Sloveenia Vabariik ei ole tähtajaks kõigist direktiivi ülevõtmise meetmetest teatanud, otsustas komisjon pöörduda Euroopa Kohtusse.
   Komisjon teeb Euroopa Kohtule ettepaneku määrata Sloveenia Vabariigile sunniraha 7 986,60 eurot iga päeva kohta. Sunniraha suuruse arvutamisel võttis komisjon arvesse liidu õiguse rikkumise raskust ja kestust ning hoiatavat mõju vastavalt selle liikmesriigi – Sloveenia Vabariik – maksevõimele.
   Direktiivi ülevõtmise tähtaeg möödus 17. juunil 2016.